YUNUS
విదేశీ లీగ్‌ కోసం యూసుఫ్‌ పఠాన్‌ ఒప్పందం
వడోదరా: ఒక విదేశీ లీగ్‌లో టి20 ఆడేందుకు భారత క్రికెటర్‌ యూనిస్‌ పఠాన్‌ ఒప్పందం కుదుర్చుకు న్నాడు. తద్వారా ఒక విదేశీ లీగ్‌లో ఆడేందుకు ఒప్పందం చేసుకున్న తొలి భారత క్రికెటర్‌గా గుర్తింపు పొందాడు.ఇండియన్‌ ప్రీమియర్‌ లీగ్‌ (ఐపిఎల్‌)లో కోల్‌కతా నైట్‌ రైడర్స్‌కు ప్రాతినిధ్యం వహిస్తున్న యూసుఫ్‌ తన ఫామ్‌ను మరింత మెరుగుపర్చుకునే క్రమంలో విదేశీ లీగ్‌తో ఒప్పందంకుదర్చుకున్నాడు. వచ్చే నెల 8న ఆరంభమయ్యే ఈ లీగ్‌లో తాను పాల్గొబోతున్న విషయాన్ని యూనుస్‌ స్వయంగా ప్రకటించాడు.హాంకాంగ్‌ టి20లో పాల్గొనేందుకు సంతకం చేశా.ఆ లీగ్‌లో చాలా మంది ప్రముఖ క్రీడాకారులు ఆడుతున్నారనే విషయాన్ని తెలుసుకున్నా. దీంతో ఆ లీగ్‌తో ఒప్పందం చేసుకో వడానికి ముందుకు వెళ్లా. ఇలా ఒక విదేశీ లీగ్‌తో ఒప్పందం చేసుకోవడానికి ఐపిఎల్‌ ప్రధాన కారణం.ఐపిఎఎల్‌కు మంచి ప్రాక్టీస్‌ లభిస్తుందనే ఉద్దేశంతోనే విదేశీ లీగ్‌తో ఒప్పందం చేసుకున్నా అని యూనుస్‌ వివరించాడు.ఇదిలా ఉంటే ఈ లీగ్‌లో పాల్గొనడం తన దేశవాళీ కెరీర్‌పై ఎటువంటి ప్రభావం చేపదని ఆయన పేర్కొన్నాడు.సుమారు అయిదు సంవత్సరాల క్రితం భారత్‌ తరపున యూసుఫ్‌ ఆడాడు. 2012లో చివరిసారి భారత్‌కు ఆయన ప్రాతి నిధ్యం వహించాడు.ఆ తరువాత జాతీయ జట్టులో స్థానం సంపాదించలేకపోయినా యూసుఫ్‌ కేవలం దేశవాళీటోర్నీలకు మాత్రమే పరిమిత మయ్యాడు.